|  |  |
| --- | --- |
| **Afdeling/Følgegruppe:** | **Følgegruppen for behandling og pleje** |
| Journal nr.:  | 18/12692 |
| Udarbejdet af: | [Forfatter] |
| E-mail:  | arne.vesth.pedersen@rsyd.dk |
| Telefon:  | 29201104 |
| Dato: | 12-08-2020 |
|  |

**Til**

**SOF og PSOF i Syddanmark**

# Samarbejdsaftale om hjælp til kommunikation, personlig hjælp samt ledsagelse i forbindelse med sygehusbehandling

Sundhedskoordinationsudvalget godkendte den 24. juni 2020 en samarbejdsaftale om hjælp til kommunikation, personlig hjælp samt ledsagelse i forbindelse med sygehusbehandling. Denne samarbejdsaftale afløser den tidligere aftale om ledsagelse og praktisk hjælp fra 2014.

Der er nu brug for, at SOF/PSOF drøfter samarbejdsaftalen med henblik på at sikre en god implementering af aftalen i alle dele af Syddanmark, særligt i forhold til de justeringer i samarbejdet mellem kommune og sygehus, aftalen giver anledning til.

Til det formål er der udarbejdet et forslag til sagsfremstilling og indstilling, som SOF/PSOF kan vælge at bruge, når samarbejdsaftalen skal dagsordenssættes her. Denne sagsfremstilling er vedlagt, tillige med selve samarbejdsaftalen, en standardkontrakt, som skal benyttes, når sygehus og kommune indgår aftale om ledsagelse af en borger samt en blanket, som udfyldes ved afregning for ledsagelse.

Vi håber, at SOF/PSOF får en frugtbar drøftelse, der kan bidrage til en god implementering af samarbejdsaftalen og dermed til, at borgere med betydeligt nedsatte funktionsevner eller særlige sociale behov får den hjælp, de har brug for i forbindelse med en behandling på sygehuset.

På vegne af Følgegruppen for behandling og pleje

Charlotte Scheppan Eva Nielsen

Kommunal medformand Regional medformand